**Denne malen gjelder for søknader som sendes inn fra og med fristen 20. oktober 2020. Tidligere versjoner av malen skal ikke brukes.**

**Prosjektbeskrivelse for Regionalt innovasjonsprosjekt**

**Generell veiledning**

NB! Malen for prosjektbeskrivelse som er angitt nedenfor, må følges. Slett hjelpetekstene og fyll inn tekst for samtlige punkter i malen.

Prosjektbeskrivelsen skal være på maksimalt 10 sider inkludert referanseliste, hvis ikke annet er oppgitt i utlysningen. Sideformat skal være A4 med 2 cm marger, 11 pkt. skrift (Arial, Calibri og Times New Roman) og enkel linjeavstand. For referanseliste, tabeller og evt. figurtekst kan skriftstørrelse 9 benyttes. Nettsider eller dokumenter det lenkes til vil ikke bli vurdert. Prosjektbeskrivelsen er et obligatorisk vedlegg til det elektroniske søknadsskjemaet som fylles ut og sendes inn via portalen «Mitt nettsted». I det følgende er dette omtalt som «Søknadsskjemaet».

Regionalt innovasjonsprosjekt er et FoU-prosjekt som skal føre til innovasjon (verdiskapende fornyelse) hos bedriftene og/eller kommunene som deltar i prosjektet. Regionale forskningsfonds støtte gjelder kun FoU-aktiviteter. Andre aktiviteter og tiltak som er nødvendige for å realisere innovasjonen skal også beskrives, og vil bli vurdert ved behandlingen av søknaden.

# Bakgrunn, utfordringer og behov

* Sett prosjektet inn i en større sammenheng. Presenter først bakgrunnen for prosjektet – ikke prosjektet som sådan. Begrunn deretter hvorfor akkurat dette prosjektet er viktig å gjennomføre.
* Hvilke behov/utfordringer skal prosjektet ta fatt i og løse?
* Hvilke muligheter skal prosjektet realisere?
* Hvordan kan prosjektet bidra til å møte behovet/løse utfordringen?
* Hvordan kan prosjektet bidra til realisering mulighetene?
* Hvorfor skal prosjektet gjennomføres akkurat i denne regionen?

# Forskning og innovasjon

I denne delen skal det planlagte prosjektet beskrives på en slik måte at det kan vurderes i hvilken grad det representerer en ambisiøs innovasjon som understøttes av relevante FoU-aktiviteter av høy kvalitet.

## Innovasjonen

Innovasjoner forstår vi som nye eller vesentlige forbedrede varer, tjenester, prosesser, organisasjons- og styringsformer eller konsepter som tas i bruk for å oppnå verdiskaping og samfunnsnytte.

* Beskriv innovasjonsidéen
* Hvorfor fungerer ikke tilgjengelige løsninger?
* Hva er nytt ved løsningen/innovasjonen og hvem er den nyttig for?
* Hvorfor skal utfordringen/behovet løses regionalt istedenfor nasjonalt/internasjonalt?
* Hvor betydelig er innovasjonen i en nasjonal og internasjonal sammenheng (bransje/marked)?

Gjør det klart hva innovasjonen dreier seg om.

* Nye eller endrede produkter/tjenester
* Nye eller endrede metoder eller prosesser for produksjon/leveranser/distribusjon
* Nye eller endrede former for ledelse/organisering/arbeidsforhold/kompetanse
* Nye eller endrede forretningsmodeller

Sammenlign med eksisterende situasjon slik at det kommer tydelig frem hva som er nytt. Beskriv og begrunn hvordan innovasjonen kan bidra til nye løsninger eller skape nye markedsmuligheter i en regional, nasjonal og internasjonal sammenheng.

## FoU-aktivitetene

* Hvorfor er forskning nødvendig for å kunne lykkes med innovasjonen?
* Hva er de viktigste utfordringene som forskningen skal bidra til å løse?
* Posisjoner prosjektet i forhold til forskningsfronten. Hva slags teknologi og kunnskap finnes allerede på feltet (State-of-the-art)?
* Hvilke kunnskapsbehov for å realisere innovasjonen er ikke dekket av eksisterende forskning?
* Opplys leseren med fakta og referanser til relevant faglitteratur.

### 2.3 FoU-mål

* Hvilke FoU-resultater forventes det at prosjektet skal frembringe?
* Formuler et konkret og etterprøvbart hovedmål for prosjektet
* Formuler etterprøvbare delmål som skal lede frem til hovedmålet

### 2.4 Forskningsspørsmål og metode

* Hvilke forskningsspørsmål skal FoU-prosjektet besvare?
* Forskningsspørsmålene er de spørsmålene som må besvares for å nå de de respektive delmålene.
* Forskningsspørsmålene skal være så konkrete og avgrensede som mulig
* Forskningsspørsmålene skal inngå i arbeidspakkene (se under)
* Hvilke forskningsmetoder skal benyttes for å besvare forskningsspørsmålene?
* Hvorfor er den/de valgte metoden(e) best egnet?
* Hvilke forskningsmessige eller teknologisk risiko kan gjøre det vanskelig å nå målene for fou-prosjektet?

Arbeidspakkene/Hovedaktivitetene kan f.eks. settes opp slik:

|  |
| --- |
| **Arbeidspakke 1**Delmål 1 (M1)Forskningsspørsmål 1.1Metode/løsningsforslag/ 1.1Forskningsspørsmål 1.2Metode/løsningsforslag 1.2Forskningsspørsmål 1.3Metode/løsningsforslag 1.3 |
| **Arbeidspakke 2**Delmål 2 (M2)Forskningsspørsmål 2.1Metode/løsningsforslag 2.1Forskningsspørsmål 2.2Metode/løsningsforslag 2.2Forskningsspørsmål 2.3Metode/løsningsforslag 2.3 |

# Gjennomføring

I denne delen skal beskrivelsen som er gitt i søknadsskjemaet utdypes og dermed gjøre det mulig å vurdere i hvilken grad prosjektplanen gir et godt grunnlag for å få gjennomført FoU-aktivitetene og for å få nyttiggjort resultatene.

## Milepæler i FoU-prosjektet

Beskriv hver arbeidspakke/hovedaktivitet med følgende punkter:

* + tittel
	+ en kort beskrivelse av innholdet i aktiviteten
	+ viktige leveranser og resultater som skal oppnås
	+ sentrale milepæler for aktivitetene
	+ ansvarlig prosjektpartner for gjennomføring av aktiviteten
	+ andre deltakere i aktiviteten

Bruk gjerne et Gantt-skjema eller lignende*.*

## Prosjektleder, organisering og forankring

* Beskriv organisering og styringsstruktur for prosjektet
* Forklar hvorfor valgt organiseringsmodell og styringsstruktur passer til prosjektet
* Beskriv hvilken rolle hver av partnerne har i gjennomføringen av FoU-aktivitetene og hvilken kunnskap/kompetanse de bidrar med.
* Hvorfor er dere kvalifisert til å utføre arbeidet i prosjektet

Dersom prosjektet innebærer samarbeid med andre enn de partnerne som er angitt tabell for samarbeidspartnere, skal samarbeidet beskrives her. Dette kan dreie seg om relasjoner til andre nasjonale prosjekter/miljøer eller til internasjonale samarbeidsordninger. Viktige opplysninger knyttet til underleverandører kan også inkluderes her.

## Etikk og samfunnsansvar

Vurder om det er etiske problemstillinger knyttet til gjennomføringen av prosjektet og utnyttelse av resultatene. Sjekk [www.etikkom.no](http://www.etikkom.no). Eventuelle etiske og juridiske utfordringer ved introduksjonen av innovasjonen skal omtales.

# Virkninger og effekter

I denne delen skal dere utdype det dere har skrevet i søknadsskjemaet under punktet om virkninger og effekter. Beskriv hvordan prosjektet legger til rette for kunnskapsutvikling og verdiskaping hos søker, partnere og andre deler av samfunnet.

## Verdiskapingspotensial

* Beskriv verdiskapingspotensialet som innovasjonen i prosjektet gir for søker og partnere, for eksempel i form av nye produkter, tjenester, bedre kvalitet, reduserte kostnader eller andre bidrag for kunder/målgrupper.
* Hvilke økonomiske og forretningsmessige gevinster forventer dere for virksomheten, deltakende bedrifter og/eller offentlig sektor og andre partnere som en følge av prosjektet?

## Samfunnsøkonomisk nytteverdi

* Hvilken betydning kan prosjektets resultater ha for eksempel for:
	+ andre deler av næringslivet
	+ offentlig sektor
	+ brukere og kunder
	+ FoU-miljøenes kunnskapsoppbygging
	+ samfunnet for øvrig
* Hvordan kan prosjektet bidra til å støtte utvikling av kunnskap og løsninger for å møte regionale, nasjonale og globale bærekraftsutfordringer? Henvis til FNs bærekraftsmål.

## Regional relevans og samfunnsnytte

* Hvorfor det er viktig å gjennomføre prosjektet i denne regionen?
* Svarer prosjektet på de utfordringene som er prioritert i regionale og/eller nasjonale planer og strategier?
* Dersom prosjektet lykkes:
	+ Hvordan vil det løse aktuelle samfunnsutfordringer i regionen?
	+ Hvordan vil det bidra til verdiskaping, forbedringer, besparelser og økt konkurransekraft i privat og/eller offentlig sektor i regionen?
	+ Hvordan vil det bidra til regionens kunnskapsoppbygging?
* I hvilken grad kan prosjektresultatene ha overføringsverdi for andre regionale aktører?

## Plan for realisering av innovasjonen

* Beskriv en plan for realisering av innovasjonen og hvordan verdiskapingspotensialet skal utløses, f.eks. i form av:
* En skisse til forretningsplan for et nytt produkt/ny tjeneste eller skisse til implementering av nye organisasjons- eller forretningsmodeller, produksjonsprosesser, arbeidsformer eller andre resultater i virksomheten(e).
* Ressurser og forankring som virksomheten(e) er avhengig av for å gjennomføre planene.
* Behov for investeringer i ny teknologi, pilotering, profilering, etablering av partnerskap.
* Styrking av egenkapital.
* Håndtering av IPR.
* Gjør rede for risikoelementer som vil være av betydning for realiseringen av innovasjonen:
	+ iverksettings-/industrialiserings-/kommersialiseringsrisiko
	+ organisatorisk risiko
	+ finansieringsrisiko
	+ risiko knyttet til behov for endring av lover og forskrifter
	+ andre relevante risikoelementer
* Hvilke milepæler eller beslutningspunkter har planen for realisering av innovasjonen? Bruk gjerne et Gantt-diagram.

# Referanser

Litteraturreferanser dokumenterer det faglige/vitenskapelige innholdet i prosjektet. Oppgi referansene slik: forfatter(e), årstall, tittel på arbeidet, tidsskrift, volum og sidetall.